Case ID: 1192506
Sentence 1: Təqsirləndirilən şəxs qeyd olunan yolla hərəkət edərkən döyüş növbətçiliyinin aparıldığı yerdə, havanın açıq, parlaq, ay işığı fonunda aydın görünmə və seçilmə imkanında olmaqla ondan 4.20 metr aralı məsafədə, sağ çiyin hissəsi ona tərəf olmaqla əsgər X6lə üzbəüz dayanmış X4 açıq aşkar görməsinə baxmayaraq, habelə A6un dayandığı yerdə məhz həmin hərbi hissənin 14-cü bölüyünün hərbi qulluqçularının xidmət apardıqlarını və məhz bu səbəbdən həmin yerdə düşmən hərbi qulluqçularının "peyda" olmalarının və sərbəst hərəkət etməklə mövcud olmalarının qeyri-mümkün olmasını bildiyi halda, ictimai qaydalara və hamı tərəfindən qəbul olunmuş birgəyaşayış və əxlaq normalarına açıq etinasızlıq göstərərək və özünü ətrafdakılara qarşı qoyaraq, heç bir səbəb olmadan, xuliqanlıq niyyəti ilə qəsdən adam öldürmək məqsədi ilə üzərindəki silahın qundaq hissəsi sağ qolunun altında olmaqla sağ əli ilə silahın tapança dəstəyindən, sol əli ilə isə silahın üst hissəsində olan əl dəstəyindən tutub lüləsini qarşısında ayaq üstə dayanmış A6un üstünə tuşlayaraq silahın tətiyini çəkib qəsdən bir dəfə atəş açmış, atılmış güllələrdən biri A6a dəyərək ona həyat üçün təhlükəli olmaqla ölümlə nəticələnən sağlamlığa ağır və sağlamlığın uzun müddətə pozulmasına səbəb olan az ağır zərərvurmaya aid edilən, “ürək əzələsi, sol ağciyərin aşağı payının zədələnməsi, sol tərəfli hemopnevmotoroks, sol 5-6-cı qabırğaların qəlpəli sınıqları ilə müşayiət olunan döş boşluğunu, bazu sümüyünün qəlpəli, yerini dəyişən açıq sınığı və yumşaq toxumaların zədələnmələri ilə müşayiət olunan sol bazu nahiyəsinin dəlib-keçən yaraları” xəsarətini yetirmiş, əsgər A6 aldığı xəsarətdən hadisə yerində ölmüş, bununla da, o, xuliqanlıq niyyəti ilə digər şəxsi qəsdən həyatdan məhrum etməklə qəsdən adam öldürmüşdür.